num_pages: 279
description: Темата за Конституцията получава все по-голямо обществено внимание. Нарастват дискусиите по различни нейни аспекти, нараства критиката по неин адрес, нараства и виждането, че тя може да бъде лекарство за голяма част от държавните проблеми. Книгата „Българските конституции“ идва в подходящ момент. Нейните цели са да направи преглед и равносметка на българската конституционна история, да спомогне за по-доброто разбиране на тази сложна материя и да допринесе за градивността на настоящите и предстоящи обществени дискусии и политически намерения.Изданието започва с анализ на д-р Милен Любенов – преподавател в катедра „Политология“ на СУ „Св. Климент Охридски“. Той разглежда обстойно разпоредбите на отделните конституции и начина, по който във всяка от тях се третират изключително важни проблеми като избирателното право, собствеността, мястото на законодателния орган, въпросът за държавния глава, органите на съдебната власт и др.След него читателят ще може да се запознае с оригиналните текстове на четирите конституции и техните изменения. Всяка от тях е предшествана от исторически коментар на д-р Владимир Станев – преподавател в катедра „Нова българска история“ на СУ „Св. Климент Охридски“. Неговите текстове съдържат повече подробности относно вътрешните и външните фактори и събития, довели до приемането на всяка конституция.В самия край на книгата са приложени извадки от парламентарни дебати и изказвания, засягащи съдбоносни за конституционната ни история моменти. Тези автентични свидетелства позволяват да надникнем в личностите на някои централни фигури от онези процеси.
language: Bulgarian
title: Българските конституции
publisher: Българска история